Кара Су

Кара Су (Мавронери или Есонас; , Αίσωνας) — река во Катеринско, Егејска Македонија. Претставува најголемата река во Катеринско (округот Пиерија), со должина оа 50 км и сливна површина од 655 км2.

 Описание 
мини|лево|250п|Камен мост на Кара Су во Морна.
мини|250п|Морненското Езеро
Реката извира од планината Шапка источно од врвот Пиргос (1689 м). Се образува од слевањето на десетици мали потоци кои извираат од Олимп и Шапка. Тече на северозапад и по месноста Оја Чаир свртува на североисток, а под врвот Грамени Оксија (1584 м) на исток во длабоката планинска долина наречена Петренски Теснец (Στενά της Πέτρας). Минува низ селото Фтери, каде ја прима десната притока Хајдар. Кај селото Морна на реката има мало вештачко езеро, каде реката ја прима притоката Морнотик и свртува на североисток. Излегува од планината северно од Фотина и јужно од Долна Милја. По Долна Милја ја прима големата лева притока приток Пистериес. Северно од Ступи прима друга голема лева притока Пелекас. По 7 км се влева во Солунскиот Залив во месноста Армирки северно од Варички Колиби и јужно од Олимпски Брег.

Во устието на реката се образува убав комплекс од влажни станишта кои се протегаат по должина од 5 км напоредно на брегот.

Често, особено во летните месеци, реката пресушува, како од природин причини, така и поради нејзината употреба за наводнување.

 Имена 
Во горното течение реката го носи и името Итамос (Ίταμος). Мавронери (во прев. црна вода) се должи на матноста на водата. Во антиката била наречена Есон (Αίσων) и Митис (Μίτυς), во средновековието била Петра (Πέτρα) и Фидари (Φίδαρη), а во османлиско време се нарекувала Кара Су, кое како Мавронери значи црна вода.

 Притоки 
→ лева, ← десна
 ← Хајдар
 → Деси
 ← Ливадиотик
 → Ајос Николаос
 → Морнотик
 ← Петриотик
 → Пистериес (Брязиотикос)
 → Куцуфљанолак
 ← Ронгијс
 ← Ајлљас
 → Пелекас

 Наводи 

Категорија:Реки во Егејска Македонија
Категорија:Егејски слив
Категорија:Дион-Олимп
Категорија:Катерина (општина)